stanford-oval/wikipedia huggingface dataset:
Charlie Dominici

Charlie Dominici (16. kesäkuuta 1951 Brooklyn, New York – 17. marraskuuta 2023) oli yhdysvaltalainen laulaja. Hänet tunnettiin parhaiten Dream Theaterin entisenä laulajana.
Dominici aloitti muusikon uransa yhtyeessä nimeltä Franke and the Knockouts, jossa hän soitti kitaraa ja lauloi taustalaulajana. Hän liittyi Dream Theateriin marraskuussa 1987. Hän oli mukana yhtyeen esikoisalbumilla, vuonna 1989 julkaistulla When Dream and Day Unitella, mutta hänet erotettiin yhtyeestä pian sen julkaisun jälkeen. Hänen laulutyyliään ei pidetty sellaisena mitä yhtye halusi, ja rumpali Mike Portnoyn mukaan "se oli kuin Billy Joel laulamassa Queensrychessa". Hänet korvasi James LaBrie. Dominici vieraili laulajana muutamissa kappaleissa Dream Theaterin 15-vuotisjuhlakeikalla Los Angelesissa 2000.
Dominici toimi myös tuottajana. Hän julkaisi vuonna 2005 sooloalbumin O3: A Trilogy: Part One, jolle julkaistiin jatko-osat Part Two vuonna 2007 ja Part Three vuonna 2008.
Dominicin kerrottiin kuolleen 72-vuotiaana 17. marraskuuta 2023.
Dodekeeni

| Dodekeeni |
| --- | --- |

Tunnisteet
IUPAC-nimi:  1-dodekeeni
CAS-numero:  112-41-4
PubChem CID:  8183
SMILES:  CCCCCCCCCCC=C
Ominaisuudet
Molekyylikaava:  C12H24
Moolimassa:  168,312 g/mol
Sulamispiste:  −35,2 °C
Kiehumispiste:  213,4 °C 
Tiheys:  0,758 g/cm3
Liukoisuus veteen:  1,2·10-4 g/l (20 °C)
  
Dodekeeni eli 1-dodekeeni (C12H24) on pitkäketjuinen alkeeneihin kuuluva hiilivety. Yhdistettä käytetään pinta-aktiivisten aineiden ja eräiden muiden kemikaalien tuotannossa.
Ominaisuudet

Dodekeeni on huoneenlämpötilassa väritön makeantuoksuinen neste. Yhdiste on muiden hiilivetyjen tavoin veteen liukenematonta, mutta liukenee orgaanisiin liuottimiin, kuten etanoliin, dietyylieetteriin ja tetrakloorimetaaniin. 1-dodekeenin leimahduspiste on 77 °C (c.c.) ja itsesyttymislämpötila 225 °C.
Valmistus ja käyttö

Dodekeenia valmistetaan petrokemianteollisuuden tuotteista kuten propeenin tri- tai tetrameereista. Dodekeenista valmistetaan bentseenistä alkyloimalla pinta-aktiivisia aineita, kuten dodekyylibentseenisulfonaattia. Näitä pinta-aktiivisia aineita käytetään muun muassa puhdistusaineissa, shampoissa ja kosmetiikassa niiden hyvän vesiliukoisuuden vuoksi. Yhdistettä voidaan käyttää myös muovinpehmentimien valmistamiseen käytettävien pitkäketjuisten alkoholien valmistukseen, 1-bromidodekaanin ja eräiden muiden hajusteissa, hartseissa ja lääkkeissä käytettävien hienokemikaalien valmistukseen.
Yhdistettä esiintyy semiokemikaalina eliöiden viestinnässä.
Isomeerejä

2-dodekeeni, CAS-numero 1652-96-6
3-dodekeeni, CAS-numero 7239-23-8
4-dodekeeni, CAS-numero 2030-84-4
5-dodekeeni, CAS-numero 7206-28-2
6-dodekeeni, CAS-numero 7206-17-9
Aiheesta muualla

Dodekeenin kansainvälinen kemikaalikortti
Dodekeenin käyttöturvallisuustiedote, Sigma Aldrich, viitattu 28.1.2015.
Pherobase: Semiochemical - delta1-12Hy (englanniksi)
Yksinkertaisimmat hiilivedyt
Itkisitkö onnesta?

| ”Itkisitkö onnesta?” Leevi and the Leavings |
| --- | --- | --- |

Singlen tiedot
 Albumilta: Rakkauden planeetta
 B-puoli: ”Vakosamettihousuinen mies”
 Julkaistu: 1995
 Tyylilaji: suomirock
 Levy-yhtiö: Johanna Kustannus
 Levymerkki: Pyramid
Leevi and the Leavingsin muut singlet
| ”Rei Ban Bombay” 1995 | ”Itkisitkö onnesta?” 1995 | ”Luonnollinen valinta (remix)” 1995 |
Itkisitkö onnesta? on Leevi and the Leavings -yhtyeen vuonna 1995 julkaistu single, jonka b-puolella on kappale "Vakosamettihousuinen mies". Single julkaistiin vuoden 1995 Rakkauden planeetta -albumilta.
Kappaleen on säveltänyt, sanoittanut ja sovittanut Gösta Sundqvist.
Lauri Tähkä versioi kappaleen vuonna 2009 julkaistulla Onnen laulut -kokoelma-albumilla.
Vastaanotto

Musiikkitoimittaja Pasi Kostiainen olisi halunnut valita kappaleen vuoden 1995 Emma-tuomariston kokouksessa vuoden kappaleeksi, mutta palkinnonsaajaksi valittiin Sanin ja Samuli Edelmannin "Tuhat yötä". Kostiainen ihmetteli miksei tuomaristo päässyt kappaleen alkulauseen "itkisitkö onnesta, jos panisin sua kunnolla" yli, vaikka hänen mukaansa itse kappale kertoo jostain ihan muusta; se on Leavingsin "nerouden kiteytymä", jossa huumorilla ja alapäätyylillä koristellaan lohduton tarina ja "kohottava" kertosäe.
Dom Aleixo -luokka

| Dom Aleixo -luokka |
| --- | --- |


Tekniset tiedot
Uppouma:  68 t
Pituus:  25 m
Leveys:  5,1 m
Syväys:  1,5 m
Koneteho:  2 x Cummins-dieselmoottoria, ä 1 270 bhp
Nopeus:  16 solmua
Miehistöä:  10
Aseistus
Meritorjunta:  1 x Oerlikon 20 mm -tykki
Dom Aleixo -luokka oli Portugalin laivaston kahden 1960-luvun lopulla valmistetun aluksen muodostama  partioveneluokka (port. lanchas de fiscalização pequenas (LFP)). Alukset olivat palveluskäytössä 1967–1998 sijoitettuna vuoteen 1975 saakka Kap Verdelle, minkä jälkeen ne olivat Algarvessa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| NRP Dom Aleixo | Estaleiros Navais de São Jacinto, Aveiro |  |  | 1967 | poistettu palveluksesta 1998 |
| NRP Dom Jeremias | Estaleiros Navais de São Jacinto |  |  | 1967 | luokiteltu 1977 merentutkimusalukseksi A5202 palautettu 1989 partioalukseksi poistettu palveluksesta 1998 |
Itkonlahden kalliomaalaus

| Itkonlahden kalliomaalaus> Sijainti |
| --- | --- |
 Itkonlahden kalliomaalaus
Koordinaatit:  61°23′42″N, 27°7′6″E
Valtio:  Suomi
Historia
Tyyppi:  kalliomaalaus
Kaupunki:  Mäntyharju
Merkitys:  Pieni kalliomaalaus
Infobox OKVirheellinen NIMI-arvo: 
Itkonlahden kalliomaalaus on pieni kalliomaalauskohde Kallaveden eteläosassa Itkonlahden suulla Mäntyharjulla Etelä-Savossa. Maalaus on tehty itään aukeavan järvestä nousevaan kallioseinämään noin metrin korkeudelle vesirajan yläpuolelle.
Maalauskenttä on metrin korkuinen ja 3,7 metriä leveä. Keskellä on pääryhmä, jonka molemmilla puolilla on joitakin kuvioita. Pääryhmässä tunnistaa ääriviivoin maalatun hirven, mutta muut kuviot ovat pahoin haalistuneita. Vasemmalla puolella on joitakin maalausjälkiä, muun muassa ihmishahmo, ja kaukana vasemmalla on pari pystyviivaa.
Maalauskohta on ilmeisesti valittu paikan aseman perusteella, sillä lahdensuu on kahden vesistön kauttakulkupaikka. Muinoin Kallaveden pinta oli Itkonlahden suussa matalammalla, sillä maankohoamisesta johtuvan maan kallistumisen takia Kallaveden pinta on noussut. Maalauksen löysi Lauri Pohjakallio vuonna 1975.
Aiheesta muualla

Pohjakallio, Lauri: Mäntyharjun Itkonlahden kalliomaalaus (The rock painting of Mäntyharju Itkonlahti), Kotiseutu, 1977/6, s. 183-186
Kivikäs, Pekka: Suomen kalliomaalausten merkit.  Jyväskylä:  Atena, 2009.  ISBN 978-951-796-590-3
Gerhard Domagk

| Gerhard Domagk |
| --- | --- |

Henkilötiedot
Syntynyt: 30. lokakuuta 1895
Kuollut: 24. huhtikuuta 1964 (68 vuotta)
Koulutus ja ura
Tutkimusalue:  Patologia
Palkinnot:   Nobelin lääketieteen palkinto (1939)
Gerhard Domagk (30. lokakuuta 1895 – 24. huhtikuuta 1964) oli saksalainen lääkäri.
Hän toimi saksalaisen väritehtaan tieteellisenä johtajana ja huomasi vuonna 1932, että väriaineeksi kehitetty prontosiili tehosi hiirien streptokokki-infektioihin. Tehoaine ei kuitenkaan ollut värimolekyyli, vaan sen aktiivinen hajoamistuote, sulfaniiliamidi. Siitä kehitettiin satoja johdannaisia. Se tehosi erityisesti streptokokkitulehduksiin, kuten lapsivuodekuumeeseen ja reumakuumeeseen. Hänelle myönnettiin tästä keksinnöstä Nobelin lääketieteen palkinto vuonna 1939.
Italia annonaria

| Italia annonaria Dioecesis Italiae annonariae> Rooman diokeesi |
| --- | --- |

 Italia annonarian diokeesin alue.
Valtio:  Rooman valtakunta Länsi-Rooman valtakunta
Prefektuuri:  Italia et Africa
Nykyinen valtio/alue:  Italia, Itävalta
Perustettu:  n. 312
Hallinto:  
 – hallinnollinen keskus:  Mediolanum
Italia annonaria (lat. Dioecesis Italiae annonariae) oli myöhäisen Rooman valtakunnan diokeesi, joka käsitti Italian pohjoisosan sekä Raetian. Sihen kuului suunnilleen nykyinen Pohjois-Italia sekä osa Itävallasta.
Maantiede

Italia annonaria käsitti aiemman Italian diokeesin pohjoisosan. Sen eteläpuolella sijaitsi Italia suburbicarian diokeesi. Niiden rajana toimivat Arnus (nyk. Arno) ja Aesis (nyk. Esino) -joet. Italia annonariaan kuului roomalaisen Italian pohjoisosa eli aiempi Gallia cisalpina, toisin sanoen Alppien eteläpuolinen osa Galliaa, sekä Raetia ja Vindelicia eli Alppien ja Danubius-joen (nyk. Tonava) välinen alue. Siihen kuului alueita pääosin nykyisten Italian ja Itävallan alueilta.
Historia

Italia annonarian diokeesi perustettiin keisari Konstantinus Suuren aikana noin vuonna 312 jakamalla aiempi Diocletianuksen perustama Italian diokeesi kahdeksi diokeesiksi, joista toinen oli Italia annonaria ja toinen Italia suburbicaria. Rooman valtakunnan jaon vuonna 395 jälkeen diokeesi oli osa Länsi-Roomaa ja kuului Italia et African prefektuuriin.
Diokeesia hallitsi vikaari, jonka toimipaikka oli Mediolanum. Sen verotulot käytettiin armeijan ja hovin ylläpitoon.
Provinssit

Diokeesi jakaantui seuraaviin provinsseihin:
| Provinssit> Nimi | Provinssit> Hallinnollinen keskus | Provinssit> Maaherran nimike |
| --- | --- | --- |
| Aemilia | Placentia | consularis |
| Alpes Cottiae | Segusio | praeses |
| Flaminia et Picenum annonarium | Ravenna | consularis |
| Liguria | Mediolanum | consularis |
| Raetia prima | Curia | praeses |
| Raetia secunda | Augusta Vindelicum | praeses |
| Venetia et Histria | Aquileia | consularis |
Aiheesta muualla

Kuvia tai muita tiedostoja aiheesta Italia annonarian diokeesi Wikimedia Commonsissa
Rooman diokeesit
| --- | --- |
n. 293–395:  Africa · Asiana · Britannia · Gallia · Hispania · Italia · Moesia · Oriens · Pannonia · Pontica · Thracia · Viennensis
n. 395–:  Aegyptus · Africa · Asiana · Britannia · Dacia · Gallia · Hispania · Italia annonaria · Italia suburbicaria · Macedonia · Oriens · Pannonia · Pontica · Septem provinciae · Thracia
Italian diokeesit noin vuonna 400.
Dnipropetrovskin alue

| Dnipropetrovskin alue Дніпропетровська область |
| --- | --- |
 Lippu:  Vaakuna
 Dnipropetrovskin alueen sijainti Ukrainan kartalla
 Koordinaatit: 48.45°N, 34.983°E 
Valtio:   Ukraina
Hallinto:  
 – hallinnollinen keskus:  Dnipro
 – suurin kaupunki:  Dnipro (980 948 as.)
Pinta-ala  ():  31 914 km² (2.)
Väkiluku (2021)  ():  3 142 035 (2.)
Kielet:  ukraina (virallinen), venäjä (merkittävällä osalla äidinkieli)
BKT (2011):  140 020 milj. UAH (eli 13,597 mrd. EUR tai 10,8 % Ukrainan BKT:stä)
 – asukasta kohti:  42 068 UAH, noin 4 085 EUR (eli 148 % Ukrainan keskiarvotasosta)
Aikavyöhyke:  UTC+2
– kesäaika:  UTC+3
Symbolit:  
 – lippu:  Dnipropetrovskin alueen lippu
 – vaakuna:  Dnipropetrovskin alueen vaakuna
Lyhenteet:  
 – rekisterikilven tunnus:  AE
 – ISO 3166:  UA-12
 
adm.dp.gov.ua
Dnipropetrovskin alue (ukr. Дніпропетровська область, Dnipropetrovska oblast) on Ukrainan keskiosassa Dneprjoen molemmin puolin sijaitseva hallinnollinen alue. Alueen hallinnollinen keskus on Dnipro. Alueella oli vuoden 2021 alun arvion mukaan 3 142 035 asukasta.
Alueen maantieteellinen ulottuvuus pohjois-eteläsuunnassa on runsas 180 kilometriä ja itä-länsisuunnassa runsas 300 kilometriä. Naapurialueina ovat lännessä Mykolajivin ja Kirovohradin alueet, pohjoisessa Pultavan ja Harkovan alueet, idässä Donetskin alue ja etelässä Zaporižžjan ja Hersonin alueet.
Väestö ja kaupungit

Dnipropetrovskin alueen kartta. Kartalla esitetään alueen yli 20000 asukkaan kaupungit sekä joitain yli 10000 asukkaan kaupunkeja ja taajamia.
Dnipropetrovskin alue on asukasmäärältään Ukrainan toiseksi väkirikkain. Vuoden 2021 alussa asukasluvuksi arvioitiin 3 142 035, mikä oli 7,6 % koko Ukrainan väestöstä. Tässä osuuslaskelmassa Venäjän vuonna 2014 sotilaallisesti miehittämän Krimin niemimaan asukkaat eivät ole mukana; vuoden 2014 alussa tuolla alueella asui yli 5 prosenttia Ukrainan väestöstä. Dnipropetrovskin alueen asukkaista 84,1 oli kaupunkilaisia, eli asui kaupungeissa tai kaupunkityyppisissä taajamissa.
Alueen keskus on Ukrainan 4. suurin kaupunki Dnipro (980 948 asukasta vuoden 2021 alussa). Muita merkittäviä kaupunkeja ovat Kryvyi Rih (612 750 as., maan 8. suurin kaupunki), Kamjanske (229 794 as.), Nikopol (107 464 as.), Pavlohrad (103 073 as.), Samar (70 230 as.), Marhanets (45 718 as.), Žovti Vody (42 509 as.), Pokrov (38 111 as.) ja Synelnykove (30 021 as.). Kooltaan 10 000-30 000 asukkaan kaupunkeja tai kaupunkityyppisiä taajamia ovat Šah’tarske (27 573 as.), Ternivka (27 305 as.),  Vilnohirsk (22 458 as.), Pidhorodne (19 336 as.), Pjatyh’atky (18 457 as.), Verh’nodniprovsk (15 749 as.), Slobožanske (ktt, 14 293 as.), Apostolove (13 246 as.), Zelenodolsk (12 874 as.), Vasylkivka (ktt, 11 439 as.), Verh’ivtseve (10 081 as.).
Hallinnollinen jako

Dnipropetrovskin alue jaettiin vuoden 2020 aluehallinnon uudistuksessa seitsemään piiriin (raion). Paikallistasolla eli aluehallinnon kolmannella tasolla piirit jakautuivat edelleen hromadoihin (kuntiin), joita oli alueella yhteensä 86 kappaletta. Piireissä sijaitsevat alueen 20 kaupunkia (joissa on yhteenä 18 kaupunkipiiriä), samoin 45 kaupunkityyppistä taajamaa (2024 asti) ja 1 436 kylää tai muuta maaseutuasutusta. Piirien perustietoja löytyy oheisesta taulukosta. Väkilukuna on ilmoitettu Ukrainan tilastokeskuksen vuoden 2021 alun arvio:
| Nimi | Ukrainalainen nimi, kyrillinen | Asukkaita (2021) | Kaupunki- laisia (%, 2021) | Pinta-ala (km²) | Hallintopaikka (as> luku 2021) | Hromadat (kpl) | Sijainti- kartta |
| --- | --- | --- | --- | --- | --- | --- | --- |
| Dnipron piiri | Дніпровський район | &&&&&&&&01159302.&&&&001 159 302 | &&&&&&&&&&&&&090.060000090,6 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.5 605,6 | Dnipro (980 948 as.) | 17 |  |
| Kamjansken piiri | Кам’янський район | &&&&&&&&&0430066.&&&&00430 066 | &&&&&&&&&&&&&086.010000086,1 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.4 803,4 | Kamjanske (229 794 as.) | 12 |  |
| Kryvyi Rihin piiri | Криворізький район | &&&&&&&&&0755667.&&&&00755 667 | &&&&&&&&&&&&&087.040000087,4 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.5 724,9 | Kryvyi Rih (612 750 as.) | 15 |  |
| Nikopolin piiri | Нікопольський район | &&&&&&&&&0255505.&&&&00255 505 | &&&&&&&&&&&&&080.060000080,6 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3 404,6 | Nikopol (107 464 as.) | 8 |  |
| Pavlohradin piiri | Павлоградський район | &&&&&&&&&0169509.&&&&00169 509 | &&&&&&&&&&&&&078.020000078,2 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.2 430,1 | Pavlohrad (103 073 as.) | 7 |  |
| Samarin piiri | Самарівський район | &&&&&&&&&0169275.&&&&00169 275 | &&&&&&&&&&&&&062.050000062,5 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3 478,2 | Samar (70 230 as.) | 8 |  |
| Synelnykoven piiri | Синельниківський район | &&&&&&&&&0202711.&&&&00202 711 | &&&&&&&&&&&&&057.040000057,4 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.6 467,2 | Synelnykove (30 021 as.) | 19 |  |
Hallinnollinen jako > Hallinnollinen jako ennen vuoden 2020 uudistusta

Vuoteen 2020 saakka Dnipropetrovskin alue oli jaettu 22 piiriin (raion) ja 13 kaupunkipiiriin. Näiden alaisuudessa sijaitsivat alueen 20 kaupunkia, 46 kaupunkityyppistä taajamaa (селище міського типу) ja 1 435 kylää (селище):
| 0 | 1 | 2 | 3 | 4 |
| --- | --- | --- | --- | --- |
|  Apostolove  Dnipro  Jurivka  Krynytšky  Kryvyi Rih  Mahdalyvnika  Mežhova |   |  Nikopol  Novomoskovsk  Pavlohrad  Petropavlivka  Petrykivka  Pjatyh'atky  Pokrovske |   |  Šyroke  Sofijivka  Solone  Synelnykove  Tomakivka  Tsarytšanka  Vasylkivka  Verh’nodniprovsk |
| 0 | 1 | 2 |
| --- | --- | --- |
|  Dnipro  Kamjanske  Kryvyi Rih  Marhanets  Nikopol  Novomoskovsk |   |  Pavlohrad  Peršotravensk  Pokrov  Synelnykove  Ternivka  Vilnohirsk  Žovti Vody |
Tapahtumia alueella

Tasoristeysonnettomuudessa Marhanetsin kaupungissa kuoli yli 40 ihmistä 12. lokakuuta 2010.
Aiheesta muualla

Kuvia tai muita tiedostoja aiheesta Dnipropetrovskin alue Wikimedia Commonsissa
Ukrainan alueellinen jako
| --- | --- |
Alueet:   Dnipropetrovsk  Donetsk  Ivano-Frankivsk  Harkova  Herson  Hmelnytskyi  Kirovohrad  Kiova  Luhansk  Lviv  Mykolajiv  Odessa  Pultava  Rivne  Sumy  Ternopil  Tšerkasy  Tšernihiv  Tšernivtsi  Vinnytsja  Volynia  Taka-Karpatia  Zaporižžja  Žytomyr 
Autonominen tasavalta:  Krim
Kaupungit:   Kiova  Sevastopol 
Dnipropetrovskin alueen piirijako 17. heinäkuuta 2020 lähtien.
Dongola (Sudanin kaupunki)

| Dongola (Dunqula) دنقلا |
| --- | --- |
 Dongolan toria.
 Dongola
 Koordinaatit: 19°10′11.37″N, 30°28′29.62″E 
Valtio:  Sudan
Osavaltio:  Ash Shamaliyah
Väkiluku (2010):  13 473
Infobox OKVirheellinen NIMI-arvo: 
Dongola (myös Dunqula) on kaupunki Sudanissa Niilin länsirannalla. Se on maan pohjoisen osavaltion keskus. Erotuksena muinaisesta Dongolasta kaupungista käytetään nimitystä ”Uusi Dongola”. Asukkaita on 13 500 henkeä (vuonna 2010).
Uusi Dongola on perustettu 1800-luvun alussa. Sieltä oli kotoisin Sudanin uskonnollinen ja poliittinen johtaja Muhammad Ahmad al-Mahdi. Asukkaat ovat nubialaisia ja šaqija-arabeja. Kaupungista on maantieyhteydet Khartumiin ja Wadi Halfaan.
Dongxiangin kieli

Dongxiangin kieli (myös santa) on Kiinan Gansun maakunnassa asuvien dongxiangien puhuma mongolikieli. Vuonna 1999 sen puhujia arvioitiin olevan 250 000 henkeä.
Dongxiang luetaan perifeerisiin tai eteläisiin mongolikieliin. Siinä ei ole merkittäviä murre-eroja. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja turkkilaisista kielistä.
Donna (kappale)

Donna oli 1950-luvun lopulla vaikuttaneen laulaja-lauluntekijä ja kitaristi Ritchie Valensin toinen singlejulkaisu. Tuolloin vain 17-vuotias Valens kirjoitti kyseisen teiniballadin tyttöystävästään Donna Ludwigista.
Single nousi Yhdysvalloissa Top 10 -listalle tammikuussa 1959 ja oli parhaimmillaan toisella sijalla. Single ilmestyi Del-Fi -levymerkillä ja koko 1950-luvun Top 250 -listalla se oli sijalla 192.
Levyn kääntöpuolella oli rockaava versio vanhasta meksikolaisesta standardista "La Bamba". Myös tämä kappale oli Yhdysvalloissa Top 40 
-listalla.
Donna oli Valensin ensimmäinen ja viimeinen Top 10 -hitti, sillä hän kuoli 3. helmikuuta 1959 yhdessä Buddy Hollyn ja Big Bopperin kanssa lento-onnettomuudessa, kun nämä olivat Winter Dance Party -nimisellä kiertueella.
Suomessa "Donnan" on levyttänyt ainakin Teddy & The Tigers albumilleen Burn It Up.
Shelagh Donohoe

| Mitalit> Maa:   Yhdysvallat.Naisten soutu. Olympialaiset  | Mitalit> Maa:   Yhdysvallat.Naisten soutu. Olympialaiset  | Mitalit> Maa:   Yhdysvallat.Naisten soutu. Olympialaiset  | Maa:   Yhdysvallat> Naisten soutu. |
| --- | --- | --- | --- |
|  Hopeaa | Barcelona 1992 | nelonen i.p. |  |
| MM-kilpailut  | MM-kilpailut  | MM-kilpailut  |  |
|  Hopeaa | Tasmania 1990 | kahdeksikko |  |
|  Hopeaa | Wien 1991 | nelonen i.p. |  |
Shelagh Donohoe (s. 22. tammikuuta 1965) on yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Hän saacutti maailmanmestaruuskilpailuissa hopeaa kahdeksikossa Tasmaniassa 1990 ja perämiehettömässä nelosessa Wienissä 1991.
Dolutegraviiri

| --- | --- |


Dolutegraviiri
Systemaattinen (IUPAC) nimi
(3S,7R)-N-[(2,4-difluorifenyyli)metyyli]-11-hydroksi-7-metyyli-9,12-diokso-4-oksa-1,8-diatsatrisyklo[8.4.0.03,8]tetradeka-10,13-dieeni-13-karboksamidi
Tunnisteet
CAS-numero: 1051375-16-6
ATC-koodi: J05AX12
PubChem CID: 54726191
DrugBank: DB08930
Kemialliset tiedot
Kaava: C20H19N3F2O5 
Moolimassa: 419,268
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 99 %
Metabolia: hepaattinen
Puoliintumisaika: noin 14 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Dolutegraviiri (C20H19N3O5F2) on orgaaninen yhdiste. Yhdistettä käytetään lääketieteessä HIV-infektioiden hoitamisen. Dolutegraviiri kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Dolutegraviiri sitoutuu HI-viruksen integraasientsyymiin. Sitoutumisessa tärkeässä osassa ovat molekyylin heterosyklisen renkaan happiatomit, jotka kelatoituvat entsyymin sisältämiin magnesiumioneihin. Dolutegraviiri estää integraasin toimintaa ja tällöin viruksen DNA ei pysty integroitumaan osaksi ihmisen DNA-molekyyliä. Lääkeainetta käytetään yhdessä abakaviirin ja lamivudiinin kanssa. Dolutegraviiri hyväksyttiin markkinoille Yhdysvalloissa vuonna 2013 ja Euroopan unionin aueella vuonna 2014.
Haittavaikutukset

Tyypillisiä dolutegraviirin aiheuttamia haittavaikutuksia ovat pääkipu, huonovointisuus ja ripuli. Myös yliherkkyysreaktiot kuten ihottuma ovat mahdollisia. Vuonna 2018 Euroopan lääkevirasto aloitti selvityksen raskaudenaikaisen dolutegraviirihoidon ja sikiön selkärankahalkion välisestä yhteydestä.
Itä-Karjala (1942–1944)

| Itä-Karjala |
| --- | --- |
 Itä-Karjalan etusivu 5. heinäkuuta 1944. Kyseessä viimeinen lehden numero. Suomen armeijan joukot olivat luovuttaneet Itä-Karjalan pääkaupunki Petroskoin kesäkuun lopulla puna-armeijalle. Pääuutisena suomalaisten torjuntataistelut ja Suur-Saksan ulkoministeri Joachim von Ribbentropin vierailu Suomessa.
Lehtityyppi:  Sanomalehti
Julkaisija:  Karjalakerhojen keskusliitto
Perustettu:  1942
Lakkautettu:  1944
Päätoimittaja:  Mikko Karvonen (1941–1942) ja Vilho Timonen (1943–1944)
Kotikunta:  Helsinki
Kotimaa:  Suomi
Ilmestymistiheys:  2 kertaa kuussa
Itä-Karjala oli Joensuussa ja Helsingissä vuosina 1942–1944 ilmestynyt itäkarjalaisten äänenkannattaja.
Karjalakerhojen Keskusliiton julkaisema lehti oli tarkoitettu 1920-luvun pakolaisille, jotka jatkosodan aikana näkivät mahdollisuuden palata kotiseudulleen. Lehteä saattoi pitää oppositiolehtenä Itä-Karjalan sotilashallinnon omalle Vapaa Karjala-lehdelle.
Itä-Karjala -lehti aloitti ilmestymisensä vuoden 1942 alussa. Sotilashallintokomitea myönsi lehdelle kuitenkin rahoitusta. Lehteä painettiin ensin Joensuussa ja myöhemmin Keravalla. Tarkoitus oli siirtää lehti "kotimaakuntaan maakunnalliseksi lehdeksi". Ohjelmakirjoituksessaan lehti vaati itäkarjalaisten kohtelemista samanarvoisena muiden suomalaisten heimojen kanssa. Kahdesti kuukaudessa ilmestynyt sanomalehtimäinen Itä-Karjala lakkasi suomalaisten vetäytyessä Itä-Karjalan alueelta. Sen päätoimittajina työskentelivät Mikko Karvonen (1941–1942) ja Vilho Timonen (1943–1944).
Doggermatalikon taistelu

Doggermatalikon taistelu (engl. Dogger Bank) oli ensimmäisen maailmansodan meritaistelu 24. tammikuuta 1915 Britannian ja Saksan laivasto-osastojen välillä. Britit voittivat saksalaisen laivastoeskadroonan, jonka tehtävänä oli upottaa brittien kalastusaluksia. Saksalaiseen laivasto-osastoon kuuluivat taisteluristeilijät SMS Derfflinger, SMS Moltke ja SMS Seydlitz, panssariristeilijä SMS Blücher ja kevyt risteilijä SMS Kolberg, joista SMS Blücher upposi vieden 782 miestä mukanaan. Saksan laivaston aluksista ainoastaan SMS Moltke säilyi taistelukuntoisena, mutta myös brittien taisteluristeilijään HMS Lioniin osui. Doggermatalikon taistelu oli pieni, mutta vahvisti brittilaivaston taisteluintoa. Se paljasti myös brittilaivojen keskinäisessä viestityksessä väärinkäsityksiä aiheuttavia puutteita, jotka tulivat esille myöhemmässä Skagerrakin taistelussa, koska viestitystä ei korjattu asialliseksi.
Taistelun kulku > Tausta

Hipperin johtama laivasto-osasto oli merellä 16. joulukuuta 1914 hyökäten rannikkokaupunkeihin, jolloin saksalaisen laivastoeskadroonan tykit surmasivat 18 Scarboroughissa, ja aiheuttivat vaurioita Whitbyssä ja Hartlepoolissa.